Tvrtko vraća Hum
Tvrtko I vratio je Hum pogodbom sa ugarskim kraljem Ludovikom I 1356. godine.

Ugarski kralj Ludovik I pobijedio je Mletačku republiku 1356. godine i preuzeo dalmatinsku obalu do Drača. Dubrovnik je morao, umjesto mletačkog, prihvatiti ugarski vazalni odnos. U povratku sa ratišta, Ludovik I prošao je kroz Livno i vratio Tropolje. U tim okolnostima Tvrtko I Kotromanić, je morao prihvatiti nametnutu pogodbu (concordia et compositio), o kojoj se saznaje jedino iz pisma što ga je 17. jula 1356. g. napisao bekšinski arhiđakon Gal.  Sadržaj pogodbe je:
 Ban će predati kralju čitavu zemlju Hum sa svim tvrđavama u njoj i to u ime prava na Hum gospoe mlade kraljice (pro iuribus domine regine iunioris). 
 Kralj će potvrditi bosanski i usorski banat samome Tvrtku I, ali i njegovom bratu Vuku.
 Ban je dužan izbaciti iz svoje zemlje sve patarene i jeretike.
 Ban je dužan iskazivati vjernost gospodinu kralju (et quod omnem fidelitatem exhibet domino regi), a u svakom njegovom ratu dužan je poći s njim ukoliko ga pozove. 
 Tvrtko, ili njegov brat, dužni su lično trajno boraviti na kraljevskom dvoru (et ipse vel frater suus continuam in curia regia facient residentiam personalem).

Ovom pogodbom bosanska banovina je skučena, a ban Tvrtko I postao je ovisan o Ludoviku..  Nije ništa neobično što Ludovik I zahtijeva od Tvrtka I [Hum, jer je to miraz Ludovikove žene Elizabete i ona je dobila Hum još od svoga oca, Stjepana II, pa Kotromanići, koji su tada na vlasti, nemaju nikakvo pravo na njega. 

Ovim uslovima Ludovik je osigurao Tvrtkovu vlast u Bosni, koji je tada, banski prijesto dijelio sa majkom i brato Vukom. Osim što je izgubio dio teritorije, ostale uslove Tvrtko nije ispunjavao. Zbog toga će Ludovik kasnije pristupiti drugim metodama. Najprije će privlačiti dio bosanske vlastele na svoju stranu (dio Hrvatinića), a 1363. krenuti će lično sa vojskom na Bosnu u župu Plivu, a njegove vojskovođe u Usoru. Pod zidinama Sokola Ludovik je izgubio bitku, a vojska u Usori je poražena. Tvrtko je 1363. g. odbranio Bosnu. Tada, a možda i prije, uklonio je brata Vukca kao suvladara te sam ostao jedini ban čitave Bosne. Od tada će nastupiti višegodišnji period sukoba između braće oko titule bana Bosne, koji će se završiti u vrijeme ženidbe Tvrtka I.
Nakon sedam godina Hum je ponovo postao dio bosanske teritorije.

Literatura 
 Vladimir Ćorović, Beograd, novembar 2001 - Istorija srpskog naroda

Reference 

Srednjovjekovna Bosna i Hercegovina
Hum